Държавен вестник, бр. 99, 2005 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  99
(3) По отношение на автори, които са граж-
дани на друга държава и нямат постоянен адрес
в Република България, разпоредбите на чл. 20
се прилагат само при условие че съответната
чужда държава допуска аналогично право за
българските граждани.”
§ 48. Създава се чл. 99б:
“Приложим закон при излъчването чрез
спътник
Чл. 99б. (1) Този закон се прилага при из-
лъчването на произведение чрез спътник, кога-
то сигналът се изпраща към спътника:
1. от територията на Република България;
2. от територията на държава, нечленуваща
в Европейския съюз, която не предвижда рав-
нище на закрила на това право, отговарящо на
този закон, при условие че:
а) възходящата връзка към спътника започ-
ва от станция, разположена на територията на
Република България, или
б) възходящата връзка към спътника не за-
почва от станция, разположена на територията
на държава, членуваща в Европейския съюз, но
излъчването е извършено по поръчка на орга-
низация, чието седалище се намира на терито-
рията на Република България.
(2) Отговорността за излъчването се носи: в
случаите по ал. 1, т. 1—от излъчващата органи-
зация; в случаите по ал. 1, т. 2, буква “а”—от
оператора на станцията; в случаите по ал. 1, т. 2,
буква “б”—от организацията, по чиято поръч-
ка е извършено излъчването.
(3) Разпоредбите на ал. 1 и 2 се прилагат
съответно и за правата по чл. 72.”
§ 49. В чл. 100 се създава ал. 3:
“(3) Този закон се прилага и за изпълнени-
ята на чуждестранни артисти-изпълнители,
граждани на държава—членка на Европейския
съюз, или имащи постоянен адрес в такава
държава, независимо къде са осъществени из-
пълненията.”
§ 50. В чл. 101 след думата “нея” се добавя
“от граждани на държави—членки на Европей-
ския съюз, или имащи постоянен адрес в някоя
от тях”, след думата “страната” се добавя “или
на територията на такава държава” и след ду-
мите “на територията на Република България”
се добавя “или на държава—членка на Евро-
пейския съюз”.
§ 51. В чл. 101а се правят следните измене-
ния и допълнения:
1. В ал. 1 накрая се добавя “или са граждани
на държава—членка на Европейския съюз, или
имат постоянен адрес в такава държава.”
2. В ал. 2:
а) в изречение първо накрая се поставя за-
петая и се добавя “както и за юридическите
лица, учредени в съответствие със законода-
телството на някоя държава—членка на Евро-
пейския съюз, които имат седалище, централ-
но управление или основна дейност на нейна
територия.”;
б) в изречение второ след думите “Републи-
ка България” се добавя “или в държавата—член-
ка на Европейския съюз”.
§ 52. В чл. 102, ал. 2 след думата “данни” се
добавя “извън тези по чл. 101а” и се поставя
запетая.
§ 53. В § 1а от допълнителните разпоредби
се създава ал. 3:
“(3) Отнемане в полза на държавата на пред-
мета на нарушението по чл. 97, ал. 1, т. 8 и 9 е и
неговото заличаване от електронния носител,
на който е бил възпроизведен.”
§ 54. В допълнителните разпоредби се пра-
вят следните изменения и допълнения:
1. В § 2:
а) точки 4 и 5 се изменят така:
“4. “разпространение на произведение” е
продажбата, замяната, дарението, даването под
наем, както и съхраняването в търговски коли-
чества, а също и предложението за продажба
или даване под наем на оригинали и екземпля-
ри от произведението;
5. “излъчване на произведение по безжичен
път” е излъчването му по радио или телевизия
по наземен път, както и включването му в не-
прекъсната съобщителна верига, водеща до
спътник и оттам обратно до Земята чрез сигна-
ли, носещи програми, под контрола и на отго-
ворност на излъчващата организация с оглед
да бъде то прието, било пряко и индивидуално
от публиката, било чрез посредничеството на
организация, различна от излъчващата;”;
б) в т. 6 след думата “организации” се добавя
“кабелни оператори”;
в) точка 12 се отменя;
г) създават се т. 15, 16 и 17:
“15. “наем на обекти на закрила” е предоста-
вяне за ползване за определен период от време,
за пряка или непряка икономическа изгода;
16. “заем на обекти на закрила” е предос-
тавяне за ползване за определен период от вре-
ме, не за пряка или непряка икономическа
изгода, когато това се извършва чрез публич-
но достъпни заведения; не е заем по смисъла
на този закон:
а) предоставянето на произведения или дру-
ги обекти на права по този закон, без те да
напускат помещенията на заемащото заведе-
ние или между отделни публично достъпни
заведения;
б) предоставянето на звукозаписи или фил-
мови копия за целите на тяхното законно из-
ползване, публично изпълнение, излъчване по
безжичен път или предаване по кабел;